
**ELŐTERJESZTÉS**



**Dunaszentgyörgy Község Önkormányzat**

**Képviselő-testületének**

**2024. november 28-i ülésére**

## 5. NAPIRENDI PONT

**A Dunaszentgyörgyi Közös Önkormányzati Hivatal működéséhez kapcsolódó döntések meghozatala**

**Előadó**: Kirnyákné Balogh Mária polgármester

**Előterjesztő:** Kirnyákné Balogh Mária polgármester

**Döntéshozatal:** nyílt ülésen minősített szótöbbséggel

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tisztelt Képviselő-testület!**

Amint arról a legutóbbi ülés alkalmával tájékoztattuk a T. Képviselőket, Gerjen Község Önkormányzata kiválik a Dunaszentgyörgyi Közös Önkormányzati Hivatalból. Amint említettük, Gerjen Község Önkormányzata elégedett volt az együttműködéssel, a közös munkával, de Madocsa község önkormányzata beleegyezett abba, hogy a részükről megkeresett Gerjen Község Önkormányzata legyen a létrehozni kívánt közös hivatal székhelye, így tizenhét év elteltével 2024. december 31. napjával megszűnik Gerjennel a közös hivatali együttműködés.

Szeretném ezen előterjesztésben is kifejezni köszönetünket Gerjen Község Önkormányzatának az eddigi együttműködésért, és sikeres munkát kívánni a továbbiakra, bízva abban, hogy az önkormányzataink közötti jó partneri együttműködés a jövőben is folytatódni fog.

A kiválás miatt szükséges módosítani a Dunaszentgyörgyi Közös Önkormányzati Hivatal alapító okiratát (módosító okiratát is), ami a Magyar Államkincstárral, mint az önkormányzatokat nyilvántartó szervvel előzetesen egyeztetve lett. Jelen előterjesztés 1. mellékleteként előterjesztem az ún. módosító okiratot, 2. mellékleteként pedig az egységes szerkezetű alapító okiratot. Módosítani szükséges továbbá a közös hivatal fenntartására létrehozott megállapodást is, amit mellékelek (3. melléklet). A törzskönyvi nyilvántartási eljárás során mindhárom dokumentumot meg kell küldeni az Államkincstár részére.

**A fentiek alapján az alábbi határozatok elfogadását javaslom:**

**Dunaszentgyörgy Község Önkormányzat Képviselő-testületének  
…./2024. (XI.28.) számú képviselő-testületi határozata**

A Dunaszentgyörgyi Közös Önkormányzati Hivatal Alapító Okiratának módosításáról

1. Dunaszentgyörgy Község Önkormányzat Képviselő-testülete a mellékleteknek megfelelően elfogadja a Dunaszentgyörgyi Közös Önkormányzati Hivatal Alapító Okiratának módosítását – Módosító Okiratát és egységes szerkezetű Alapító Okiratát - 2025. január 1. napjával történő hatályba lépéssel.
2. A képviselő-testület felhatalmazza a polgármestert és a jegyzőt a törzskönyvi nyilvántartásba történő bejegyzéshez és egyebekben szükséges valamennyi intézkedés megtételére.

**Felelős**: Kirnyákné Balogh Mária polgármester

**Határidő**: azonnal

**Dunaszentgyörgy Község Önkormányzat Képviselő-testületének  
…./2024. (XI.28.) számú képviselő-testületi határozata**

A Dunaszentgyörgyi Közös Önkormányzati Hivatal létrehozásáról szóló megállapodás módosításáról

1. Dunaszentgyörgy Község Önkormányzat Képviselő-testülete a mellékleteknek megfelelően elfogadja a Dunaszentgyörgyi Közös Önkormányzati Hivatal létrehozásáról szóló megállapodás módosítását és a módosításokkal egységes szerkezetbe foglalt megállapodást 2025. január 1. napjával történő hatályba lépéssel.
2. A képviselő-testület felhatalmazza a polgármestert és a jegyzőt az 1. pont végrehajtásához szükséges valamennyi intézkedés megtételére.

**Felelős**: Kirnyákné Balogh Mária polgármester

**Határidő**: 2024. december 31.

***Kirnyákné Balogh Mária sk.***

***polgármester***